Berroy

Berroy ye un lugar d'o municipio de Fiscal, en a comarca de Sobrarbe y a  provincia de Uesca. Ye despoblau dende os zaguers anyos 1960. Berroy en Despoblados en Huesca, consultau o 19 de febrero de 2019.

Se troba a meya altura en a punta de Berroy, arredol d'os 1.000 metros d'altitut, en posición de solano y con buenas envistas sobre a cuenca meya d'o río Ara, que se conoix como Ribera de Fiscal. Cerca i esnaviesa la carretera nacional N-260 entre Fiscal y Samianigo, razón por a cual un d'os túnels de la dita infrastructura lieva o suyo nombre: o túnel de Berroy.

 Cheografía 

Berroy ye en un conchunto de faixas a meya altura en a punta de Berroy, arredol d'a cota 1.000 metros sobre o livel d'a mar, en a baixant de solano. O lugar aprofita un cantimplano un poquet mas benigno que la media en a baixant, y se troba rodeyau d'os paretons d'o que heban estau as faixas de cautivo.

Cal puyar dende Lardiés, o lugar habitau que ye mas cerca, que se troba bels cientos de metros por debaixo. En l'actualidat, ye de tot invadiu por a broza y especialment por especies punchudas, como barzas, gabarderas y artos, por o que no ye mica comodo de visitar.

As casas de Berroy son en a part de dezaga y de ponient de la ilesia. No pareix que haigan seguiu una organización urbana determinada. Muitas son enrunas huei, producto d'os mas de 50 anyos de no vivir denguno, y mesmo grans árbols creixen por as carreras y en os solars.

 Ilesia 
A ilesia de Sant Remón Nonato de Berroy ye un edificio d'o sieglo XVI, estando consagrada pa Sant Remón Nonato, de dimensions modestas y un [[campanal recio, d'una planta mas en altura, annexo en a cabecera, que data d'a mesma epoca y muestra encara aspilleras pa defensa de lugar porque yera o primer edificio que se trobaba por o camino de Lardiés.

O templo ye Bien d'Intrés Cultural pa Aragón, con codigo SIPCA 1-INM-HUE-003-109-185. Iglesia de San Ramón Nonato, en o censo de patrimonio aragonés. Consultau o 19 de febrero de 2019. O suyo estau en 2013 yera de semi-ruina, con o tellau espaldau t'adintro d'a nau y o campanal fendiu de firmes grietas, por o que cal esperar que si no ye caito ya, cairá de forma inminent. Contina estando hue la ilesia parroquial d'o lugar. Parroquias del Arciprestazgo de Biescas en o sitio web d'a Diocesi de Chaca.

Sant Remón Nonato ye tamién o santo patrón de Berroy, y en a suya honor se feba la Fiesta o 31 d'agosto.

 Historia 

Berroy amaneix la primer vegada en un documento en l'anyo 992. Toponimia mayor aragonesa, rechira de Pascual Miguel Ballestín en 2007. Consultada o 19 de febrero de 2019. Miguel Ballestín, Pascual. Toponimia Mayor de Aragón. Gara d'Edizions. Zaragoza, 2014. ISBN 978-84-8094-070-2.

En 1378, i ha testimonio que en Berroy teneba o suyo casal o infanzón Domingo Ximénez de Berroy. Los Berroy o Borroy, consultau o 19 de febrero de 2019.

En 1842, Berroy ye un municipio autonomo que amaneix en o Censo d'a Matricula Catastral con 15 casas ubiertas y 111 habitants. Berroy en Alteraciones de los municipios en los Censos de población desde 1842. Consultau o 19 de febrero de 2019. En 1857, 15 anyos dimpués, ya s'heba integrau en o municipio de Fiscal, como tamién fizon os consistorios d'Arresa, Borrastre, Sant Chuste y Lardiés.

En 1845, Pascual Madoz aporta bellas informacions de Berroy en o suyo Diccionario geográfico-estadístico-histórico de España y sus posesiones de Ultramar. Con que en istas medianías de sieglo XIX nos trobamos con un lugar d'economia agraria y terreno aspro, de 7 casa ubiertas y 2 arruinadas (segunt Madoz), con ilesia parroquial con mosén y sacristán mantenius a vicinal. Historia de Berroy, consultau o 19 de febrero de 2019. Tiene una fuent pero no s'aprofeita si que pa beber, sin que se i dé cultura de regano. De 28 cafizadas de terreno que tiene a localidat, nomás 28 son mesas en cultura, con 2 cafizadas de selva y una de matullar, y a resta; pa pastura de ganaus lanars.

D'alcuerdo con Madoz, Berroy produciba trigo, hordio, cebau, millo y centeno (tot cerials de secano), y se complementaba con ganau de uellas. En 1842 pagó contribución de 2231 Reals.

 Toponimia 

Tot pareix que apunta que Berroy ye un toponimo con oríchens prerromanas.  Seguntes Gerhard Rohlfs ye un equivalent semantico de Berrac (departamento de Gers) y Berry (Aisne), derivaus de l'antroponimo Berra documentau en Galia Cisalpina. Tamién podría descender d'os antroponimos galos Verrius y/u Verres, con a terminación -oi que indicaría tendencia. D'alcuerdo con ixo, Berroy podría significar «o lugar de Berra», « lugar de Verres» u «de Verrius».

Atras interpretacions lo fan remontar a bo-roy, «rei d'os bueis» u «rei d'os belgas», de tradición celta. Un autor diz que ye una forma hibrida entre o celta «berg», montanya, y a parola latina «rubeus», royo, por o que significaría «montanya roya».

 Fiestas 

Fiesta Mayor o 31 d'agosto, en honor a Sant Remón Nonato.

 Se veiga tamién 

Variant Yebra-Fiscal y puerto de Petralba.
Carretera nacional N-260.
Lardiés.
Coll de Feners.
Punta de Berroy.
Penya Canciás.

 Referencias 

 Vinclos externos 

Categoría:Despoblaus d'a provincia de Uesca
Categoría:Localidaz d'Aragón con fiestas patronals ta sant Remón Nonato
Categoría:Lugars de Fiscal
Categoría:Localidaz d'a diocesi de Chaca en Sobrarbe